கேள்வி: இலங்கை உருளிப் பாம்பு - விளக்கம் பற்றி தகவல் சொல்.
பதில்: ''சி. மாகுலேடசு'' பின்புறத்தில் இரண்டு பெரிய சிவப்பு-பழுப்பு நிறப் புள்ளிகளைக் கொண்டுள்ளது. இவை கருப்பு வலையமைப்பால் சூழப்பட்டுள்ளன. வயிறு வெள்ளை, கருப்பு நிறத்தில் இருக்கும். முதுகு செதில்கள் மென்மையானவை, 19 அல்லது 21 வரிசைகளில் அமைக்கப்பட்டிருக்கும். வயிற்றுச் செதில்கள் 189-212 வரை, அடுத்தடுத்த முதுகு செதில்களை விட இரண்டு மடங்கு பெரியவை; குத செதில் பிரிக்கப்பட்டுள்ளது; வாலடி செதில்கள் 4 முதல் 6 வரை காணப்படும். முதிர்வடைந்த பாம்புகள் 35 செ.மீ. நீளம் வரை வளரக்கூடியது. Boulenger, G.A. 1893. Catalogue of the Snakes in the British Museum (Natural History), Volume I. London. pp. 136-137
கேள்வி: இலங்கை உருளிப் பாம்பு - சூழலியல் என்பது என்ன?
பதில்: புதைந்து வாழக்கூடிய இரவு நேரப் பாம்பு இதுவாகும். இது கற்களுக்கு அடியிலும், அழுகும் மரக்கட்டைகளிலும், பாறைகளுக்கு நடுவிலும், பகலில் இலைக் குப்பைகளிலும் தங்கி, இரவில் வெளிப்பட்டு, டுமெரிலின் குக்ரி பாம்பு, போயின் கரடுமுரடான பாம்பு, ட்ரெவல்யனின் மண் பாம்பு, குந்தர் பாம்பு போன்ற மற்ற பாம்புகளை உணவாக உண்ணுகின்றன. இப்பாம்பின் உணவாக மண்புழுக்கள் மற்றும் பூச்சிகளும் உள்ளன.
கேள்வி: இலங்கை உருளிப் பாம்பு - இனப்பெருக்கம் பற்றி தகவல் சொல்.
பதில்: உள்பொரி முட்டை மூலம் இனப்பெருக்கம் செய்யும் இப்பாம்புகள் 105-191 மிமீ நீளமுள்ள 1 முதல் 15 குஞ்சுகளை ஒரே நேரத்தில் உற்பத்தி செய்கிறது.